CELEX: 62011TO0422
Language: hu
Date: 2011-10-05 00:00:00
Title: A Törvényszék elnökének 2011. október 5-i végzése.#Computer Resources International (Luxembourg) S.A. kontra Európai Bizottság.#Ideiglenes intézkedés iránti kérelem - Közbeszerzések - Közbeszerzési eljárás - Valamely ajánlat elutasítása - Végrehajtás felfüggesztése iránti kérelem - Esély elvesztése - Súlyos és helyrehozhatatlan kár hiánya - A sürgősség hiánya.#T-422/11 R. sz. ügy.

A Törvényszék elnökének 2011. október 5‑i végzése – Computer Resources International (Luxemburg) kontra Bizottság
      (T‑422/11. R. sz. ügy)
      „Ideiglenes intézkedés iránti kérelem – Közbeszerzések – Közbeszerzési eljárás – Valamely ajánlat elutasítása – Végrehajtás felfüggesztése iránti kérelem – Esély elvesztése – Súlyos és helyrehozhatatlan kár hiánya – A sürgősség hiánya”
      1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Fumus boni iuris – Sürgősség – Súlyos és helyrehozhatatlan kár – Kumulatív jelleg – A vizsgálat sorrendje és módja – Az ideiglenes
            intézkedésről határozó bíró mérlegelési jogköre (EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék
            eljárási szabályzata, 104. cikk, 2. §) (vö. 14–15. pont)
      2.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan
            kár – Bizonyítási teher – Vagyoni kár – A felperes társaság létét veszélyeztetni képes helyzet – Azon csoport helyzetének
            figyelembevételével történő értékelés, amelyhez tartozik (EUMSZ 278. cikk; a Törvényszék eljárási szabályzata, 104. cikk,
            2. §) (vö. 19–22., 28–31., 33. pont)
      3.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan
            kár – Vagyoni kár – Kártérítés iránti kereset keretében teljes egészében helyrehozható kár – A helyrehozhatatlan jelleg hiánya
            (EUMSZ 268. cikk, EUMSZ 278. cikk és EUMSZ 340. cikk, a Törvényszék eljárási szabályzata, 104. cikk, 2. §) (vö. 26–27. pont)
      4.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Sürgősség – Súlyos és helyrehozhatatlan kár – Az ajánlattevőt a közbeszerzési eljárásból kizáró határozat – Jóhírnevének sérelme
            – Helyrehozhatatlannak nem tekinthető kár (EUMSZ 278. cikk és EUMSZ 279. cikk; a Törvényszék eljárási szabályzata, 104. cikk,
            2. §) (vö. 38. pont)
      Tárgy 
      
         
               Az Európai Unió Kiadóhivatala 2011. július 22‑i azon határozata végrehajtásának felfüggesztése iránti kérelem, amelyben egyfelől
                  elutasította a felperes által a „Szoftverfejlesztésre, és –karbantartásra irányuló számítógépes szolgáltatások, tanácsadás
                  és segítségnyújtás különböző típusú IT alkalmazások számára” elnevezésű, AO 10340. számú közbeszerzési eljárás (HL 2011/S 66‑106099)
                  keretében benyújtott ajánlatokat, másfelől tájékoztatta a felperest, hogy a szóban forgó szerződésre vonatkozó keretmegállapodást
                  más ajánlattevőknek ítélte oda.
               
            Rendelkező rész 
      
         
                  1)
               
               
                  
               
               
                  	A Törvényszék elnöke az ideiglenes intézkedés iránti kérelmet elutasítja.
               
            
         
                  2)
               
               
                  
               
               
                  	A Törvényszék elnöke a költségekről jelenleg nem határoz.